ATIA HUNTO CU DEPARTAMENTO 
DI ADUANA CU INICIATIVA 


NOBO PA COMERCIANTE 
YAMA “OPTIMALISACION DI 
DIAHUEBS 15 FEBRUARI 2024 RELACION” 


E WWW.SOLODIPUEBLO.COM 7У SOLODIPUEBLOO GMAIL.COM 
UN HOMBER Y UN MUHER SMAC A CLAIM SU 
ARUBIANO DETENI PA “OWNERSHIP” DI CAISO Y TA 


ASESINATO DI SERGIO PONE MUSICA LOMBA CONTRA 

DI CRUISE EXPERIENCE 
DEVELOPMENT PLAN CU LO 

Minister di Turismo y Salud 
Publico, sr. Dangui Oduber 
conhunto cu CEO di APA 
sr. Marc Figaroa, a reuni 
pa discuti e masterplan di 
Aruba Ports Authority N.V. 
(APA) pa loke ta e proyecto 
di “Cruise Experience 


Development Plan” den 
progreso pa 2025. 
Minister Oduber a 


duna di conoce cu den e 
Masterplan di APA ta inclui 
un inversion grandi pa e 
reconstruccion di e cruise 
terminal nobo pa Aruba. 
E proyectonan aki sigur lo 
bay crea oportunidadnan 
nobo, crea cuponan di 
trabou y lo bay trece mas 
entrada pa asina por sigui 
inverti den nos turismo. 
Alaves esaki lo yuda pa 
tin un miho facilidad cu e 


Minister Dangui Oduber 


MINISTER DI TURISMO А REUNI CU АРА PA E 
PROYECTO DI CRUISE EXPERIENCE DEVELOPMENT 
PLAN CU LO INICIA DEN 2025 


turista por disfruta di dje y 
lo mehora e experiencia di 
e turistanan crucero. 


Aruba Ports Authority 
a manda busca un 
consultante pa crea un 
diseño pa e Aruba Cruise 
Port nobo. E consultante 
aki ta renombra pa su 
“Brand € Experience 
Design” cu ta conoci di e 
“Disney brand” y tambe ta 
un experto den Port and 
Destination Development 
enfocando tambe riba 
e parti experimental di 
e turistanan crucero. E 
motibo di bishita pa e 
consultante tabata ра 
por a conoce e cruise 
port di Aruba y henter 
e area pa asina por 
evalua tur aspecto di e 
proyecto manera servicio, 


comercial, seguridad di 
trafico y logistica. 


Tambe a reuni cu un grupo 
selecta di e cruise port 
community y stakeholders 
pa por a ricibi informacion 
y diferente perspectiva di e 
proyecto aki. 


Minister  Oduber а 
contento cu e gerencia 
di APA cu progreso di e 
masterplan pa asina keda 
ariba e mesun liña di 
pensamento y ta mira APA 
cu un potencial enorme, e 
ta instrumental pa tur e 


Ministerio di Turismd 
Y| y Salubridad Publica 


desaroyonan economico 
cu ta na caminda. Minister 
Dangui Oduber ta sigura cu 
APA tin un futuro briyante 
cu e proyecto di Cruise 
Terminal Experience 
Development plan cu lo 
inicia den 2025. 


BRISA FUERTE A BENTA VARIOS TENT LAGA ATRAS 
RIBA E RUTA DI E PARADA MEMEY DI CAMINDA 


Dialuna mainta polis a 
haya nan ta hala varios 
tent cu a ser laga atras riba 
e ruta di carnaval despues 
cu brisa fuerte а zwaai nan 
riba e caminda. Ta urgi tur 


hende cu a pone cosnan 
riba e ruta pa mas pronto 
posibel kita esakinan pa no 
stroba ni forma peliger pa 
esnan cu ta pasa riba acera 
y caminda. 

1.0, 


РАС. З 


UN HOMBER Y UN MUHER ARUBIANO DETENI РА 
ASESINATO DI SERGIO MADURO МА MATIVIDIRI 


CASO RESOLVI: 
RECHERCHE SANTA 
CRUZ A DETENE 


2 PERSONA PA 
ASESINATO DI CASO 
MATIVIDIRI Desde siman 
pasa diaranson Recherche 
Santa Cruz (DAR-4) a 
detene e homber di inicial 
B.E.J.M. naci na Aruba di 
37 aña di edad relaciona 
cu e caso di asesinato di 
Sergio Maduro cu a tuma 
lugar dia 24 december 
2023. 


Ayera recherche di 


Santa Cruz a detene e 
dama di inicial J.R.G. 
naci na Aruba di 39 aña 
di edad. Recherche di 
Santa Cruz nigun dia a 
stop di investiga y poco 
poco a haya suficiente 
informacion y prueba pa 
Ministerio Publico рог 
duna orden pa detene e dos 
personanan menciona. 


Un tremendo  trabao 
di recherche пап di 
Santa Cruz cu a traha 
incansablemente pa pone 
man riba e sospechosonan. 


Cu esaki tambe recherche 
di Santa Cruz ta resolve 
e caso aki! KPA ta haci 


un apelacion esnan cu sa 
algo of mira algo yama e 
tiplijn di polis cu ta 11141. 


Bo anonimidad ta keda 
garantisa. 


SMAC A CLAIM SU “OWNERSHIP” DI CAISO Y TA PONE 
MUSICA LOMBA CONTRA МАШАКАТ", “TAKE IT OR LEAVE IT” 


Stichting Smac den un 
rueda di prensa relampago, 
a anuncia cu nan ta claim 
bek nan “ownership” riba 
e festival di Caiso. Den 
palabra cla nan a bisa: Nos 
a manda un oferta desde 
awe pa Musica y Musica 
tin te dia 4 di Maart 2024 
pa contesta. 


E hecho cu Musica a pasa 
tras di lomba di Smac y 
pidi permiso di directo di 
polis y cu Polis a bay over 
na duna Musica permiso, 
lo no pasa mas. Si Musica 
no accepta e ofertanan, e 
ora Smac mes lo cuminza 
prepara pa organisa е 


festival na 2025. 

Esey te mensahe cu Smac a 
trece dilanti y awor Musica 
kisas ta lomba contra 
muraya. 


Pa algun aña caba, Musica 
ta acudi na polis y ta haya 


nan permiso. Esaki na | 


forma inexplicabel unda 
cierto polis ta faborece 
Musica, sin autorisacion 
of stempel di Smac. E 
mensahe а keda bon 
comprendi: Musica tin cu 
paga of tuma e festivalnan 
di muchanan tambe over. 

Presidente di SMAC a bisa 
cu dia 13 di febuari 2024 
nan a manda un e-mail 


pa MUSICA, hasiendo nan 
algun oferta. MUSICA tin 
te dia 4 di maart 2024 
pa contesta. Si MUSICA 
accepta, nan lo tuma 


CAMBIA PERSPECTIVA 
TOCANTE OBESIDAD: 


SA BO NUMBER Y 
MIDI BO PESO 


over e organisacion di 
festivalnan. Si MUSICA 
no accepta, SMAC mes lo 
organisa e festival na 2025 
Nos por interpreta cu Smac 


a pone Musica awor lomba 
contra muraya: “Take it or 
Leave it” 

ЗО, 


РАС. 4 


CHISPA DI CANDELA DI PALET PATRAS DI CAS А BULA ВАУ 
PEGA DI 2 PISO DI PALO DI UN CAS DI BETON NA CANDELA. 


mainta 


Diaranson 
Minister Dangui Oduber 


a ricibi bishita di dos 
studiante di EPI di e 
facultad di Hospitalidad 
8z Turismo. Nan a bin 
di bishita pa haya mas 
informacion tocante е 
maneho cu ministerio di 
salud publico sr. Dangui 
Oduber ta hiba en conexion 
cu prevencion. 


Tambe e studantenan a bin 
cu pregunta di e topiconan 
manera; ley nan cu tin di 
medicina natural, Seguro 
di medico pa turista, e 
plan di prevencion ра 
Aruba, oportunidad nan di 
turismo medico na Aruba. 


И И. 


Diamars mainta a drenta 
informe di cu tin un cas 
na candela na Weg Sero 
Blanco, mesora a dirigi 
bomberonan na e sitio. 


Na yegada di e prome 
unidad a bin constata cu 
aki tata trata di un cas abao 
di bloki cement y ariba(di 2 
piso di palo) y e parti aki lo 
a pega na candela despues 


Minister Dangui Oduber 


BISHITA DI STUDIANTE DI EPI PA SA MAS DI 
MINISTERIO DI SALUD PUBLICO 


Minister Oduber a haya e 
oportunidad pa informa y 
intercambia informacion 
tocante proyectonan 
importante andando pa 
loke ta e plan di prevencion 
pa пов ciudadanonan. 
E studiantenan ta 
haciendo пап estudio 
ariba е matematica di 
“Burgerschap” unda 
nan tin cu ricibi mas 
informacion di e situacion 
di cuido na Aruba. 


Oduber a 
menciona diferente 
proyectonan y tambe 
diferente organisacion cu 
tin actualmente na Aruba 
cu ta trahando ariba 


Minister 


mehoracion di pueblo 
su salud. Instancianan 
manera Aruba Healthy 
Lifestyle Center, Scol 
Saludabel, Jump18, 
Improving Lives Together, 
pa menciona un par. 


Minister Dangui Oduber 
a finaliza bisando cu e ta 
admira studiantenan cu 
ta bin cu iniciativa y cu ta 
scohe e sorto di topiconan 
aki pa nan proyecto di scol. 
Topiconan importante 
manera di salud publico 
& prevencion na Aruba. 
Minister Oduber a 
dunanan danki y deseanan 
tur cos bon pa cu nan 
estudio. 


di cu palet tabata ser kima 
na e parti patras di e cas y 
e chispanan di candela a 
pega e palonan na candela 
y e piso ariba cual ta full di 
palo a kima por completo 
mientras e parti abao a 
sufri daño di awa. 


Polis tambe a presenta y 
a traha un rapport di e 
sucedido. 

РАС. 5 


Diamars mainta, 
Prome Minister Evelyn 
Wever-Croes а reuni 


cu е representante di 
Hulanda na Aruba, 
Vertegenwoordiging уап 
Nederland in Oranjestad 
(VNO), sr Vincent 
Storimans. 


Prome Minister a indica cu 
aña pasa durante e prome 


conferencia di clima 
y energia, "Caribbean 
Climate & Energy 


Conference (CCEC), cu a 
tuma luga na Aruba, dia 
10-12 di Mei, Minister 
Rob Jetten, reconociendo 


Prome Minister Evelyn Wever-Croes: 


PROME MINISTER A REUNI CU E REPRESENTANTE DI 
HULANDA NA ARUBA, SR VINCENT STORIMANS 


e retonan cu e islanan tin 
riba nivel financiero pa 
por carga inversionnan 
di e magnitud aki, a 
compromete di lo yuda 
e islanan cu 100 miyon 
Euro pa sigura cu Reino 
completo ta riba e mesun 
caminda energetico pa 
combati cambio climatico 
y tambe apoya e transicion 


energetico manera e.o. 
Aruba Hydrogen Valley. 
Mirando cu Aruba 


ta kedando cla cu e 
trabounan pa por ricibi e 
fondo aki, Prome Minister 
a reuni cu sr Storimans 


(VNO), pa hunto explora 
pa спа ргоуесіопап 
sostenibel, Aruba lo por 
bin na remarke pa fondo. E 


exigencia y condicionnan 
pa lanta e fondo aki, lo 
wordo publica pronto 
pa tanto proyectonan di 


gobierno y di institutonan 
semi-gubernamental cu 
tambe por bin na remarke 
pa esaki. 


Parlamentario Shailiny Tromp-Lee па 240ra (MEP): 


SENSACIÓN NA MONTON: MINISTER ARENDS VS. EX 
VICE-PRESIDENTE NUBOER, DOS COS DIFERENTE! 


Awe mi a habri mi dia 
cu un rueda di prensa. 
Contrario na loke ta usual, 
mi tabatin e honor di 
ricibi "bishita" di 24ora. 
Un bishita sensacionalista 
buscando oxigeno pa 
mantene un noticia bibo 
na beneficio partidista. Un 
solo pregunta nan a bin 
cun’e: Kico ta mi opinion 
encuanto e sucedido di 
Ursell Arends cu e boter 
di cerbes ес, mirando 
cu na 2021 mi a haci 
pregunta na Gobierno 
over di ARA su miembro 
e tempo ey, sr. Nuboer, 
over su comportacion y 
irresponsabilidad. Mi a 
termina mi contestacion 
na 24ora bisando cu no 
a toca ni Gobierno, ni 
Parlamento pa actua 
mirando cu e persona en 


cuestion mes a retira na 
2021. Dus e mes a asumi 
su responsabilidad. 


Pa loke ta trata e sucedido 
y comparacion ta lo 
siguiente. Na 2021 y si 
puntra mi awe, mi ta keda 
para pa e hecho cu na 
tur momento nos mester 
garantisa e integridad y 
bon nomber di ARA. Esaki 
mester keda manteni 
na halto. Na 2021 mi a 
reaccion a abase di loke 
a sali den prensa y riba 
rednan social. E tempo 
ey tabata keda indica cu e 
sucedido aki, caminda e 
Vice Presidente di ARA a 
keda hiba warda di polis pa 
mal comportacion causa di 
buracheria. Hasta a keda 
indica door di prensa cu 
no tawata e prome biaha 


cu algo similar a tuma 
lugar cu e mesun persona 
en cuestion aki. Mirando e 
situacion delicado y sigur 
no apropia mi a dirigi 
preguntanan na Gobierno 
pa puntra con ta bay atende 
cu e caso aki. Mi a referi 
e tempo ey na e Codigo 
di Conducta di ARA di 
aña 2010, art. 6 inciso 
2 sub d di Ordenansa di 
Controlaria General, cu ta 
trata retiro pa actuacion 
inapropia of haci muestra 
di malcomportacion. Ta 
bon pa subraya e hecho 
cu e persona en cuestion 
ya na 2016 su integridad 
a keda trata pa un otro 
Fraccion di MEP e tempo 
ey pa e caso di Insel 
Air NV., esta e falta di 
cumplimento cu obligacion 
fiscal, situacion di 


faillisiment di e compania 
y perdida di trabou door di 
trahadornan. E tempo ey e 
tabata CEO di e compania 


en cuestion у alabes 
miembro di ARA. 
Finalisando mi a y ta 


keda subraya cu mi ta 
mantene e opinion cu 
un Vice Presidente di un 
Hoge College van Staat 
su responsabilidad у 
oblogacion ta pa percura 
pa no atacha e bon nomber 
di ARA y mas cu tur 
cos e mester mantene e 
confiansa di pueblo na tur 
momento. Ta inacceptabel 
cu den un puesto clave 
asina ta malcomporta pa 
motibo di uzo excesivo 
di alcohol te cu mester 
intermediacion di polis! 

Den e caso di Minister 


Ursell Arends sigur no 


ta trata di 
tampoco 
autoridad 


buracheria, 
tawata tin 
involucre y 
sigur no ta algo ripititivo. 
Minister Arends ta papia 
di un descuido y cu el a 
siña di esaki. Ami sigur ta 
subraya e hecho cu ora bo 
ta bebe no stuur y si bo ta 
stuur no bebe. No ta abo so 
bo ta pone na peliger, pero 
tur otro riba caminda. 

ARUBA BANK TA ANUNCIA SU CONTRIBUCION NA 
ARUBA SCHOLARSHIP FOUNDATION 


14 di februari, 2024 — 


Den un colaboracion 
significante pa sostene 
educacion di nos 


hobennan, Aruba Bank a 
sera un acuerdo cu Aruba 
Scholarship Foundation. 


E acuerdo, firma riba 1 
di februari, 2024, ta e 
compromiso di Aruba 
Bank pa contribui cu 
9,000 Florin anualmente 
durante e proximo cuater 
aña, cuminsando for di 


e aña academico 2024- 
2025 te cu 2027-2028, pa 
financia “scholarship” pa e 
studiantenan local. 


Sra. Edseline Leer - 
Semeleer, Head of Retail 
Banking y Sr. Ramon 
Mas, Head of Corporate 
& Platinum Banking a 
comparti nan entusiasmo 
tocante e colaboracion y a 
expresa, "Aruba Bank ta 
comprometi cu desaroyo 
y prosperidad di поз 


Nos ta kere den e poder 
di educacion y nos ta 
orguyoso di sostene Aruba 
Scholarship Foundation 
den nan mision pa brinda 


oportunidadnan educativo 
na nos hobennan." 


comunidad. 


Representante di Aruba 
Scholarship Foundation, 
Sra. Lydia Emerencia, 


- 
| 
| $ 


| 
| 


Secretaria di Directiva a 
gradici Aruba Bank pa e 
contribucion y a comparti 
informacion valiosa di nan 
rol den nos comunidad 
pa asina garantisa е 
formacion di nos futuro 
lidernan. 


ContribuciondiArubaBank 
lo tuma lugar anualmente, 
contribuyendo 
directamente na e fondo di 


e fundacion, y asina segura 
cu e studiantenan ricibi e 
sosten cu nan mester pa 
continua nan educacion 
avansa. 


E colaboracion entre Aruba 
Bank y Aruba Scholarship 
Foundation ta realiza un 
compromiso cu futuro di e 
hobennan di Aruba. 


MINISTER MADURO A REUNI CU E COMPANIA DI 
RATING STANDARD & POOR'S CU ТА EVALUA ARUBA SU 
CREDIBILIDAD FINANCIERO Y ECONOMICO 


Fin di maart por spera e 
resultado di e evaluacion 

Aruba ta prepara pa subi 
mercado internacional 
di capital y pa e motibo 
aki Minister Maduro di 
Finansa ta reuni den e 
diananakicucompanianan 
di rating pa asina por ricibi 
e evaluacion financiero y 
economico necesario di 
e credibilidad financiero 
di nos Pais. Siman pasa 
Minister Maduro hunto cu 
e ekipo di Departamento 
di Finansa a reuni cu 
ehecutivonan di Standard 
& Poor's (S&P) riba e 


evaluacion di nos Pais 
su situacion financiero 
y economico. Tabata un 
bon reunion den cual 
a repasa informacion 
economico mas reciente, e 
resultado di e ehecucion di 
presupuesto y cambionan 
fiscal, maneho di debe y a 
repasa e trabounan cu ta 
tumando luga den cuadro 
di e Landspakket acorda 
cu Hulanda. 


A prima vista, S&P ta 
satisfecho pa mira e 
pasonan cu a wordo tuma 
pa asina Aruba por a 


recupera di e pandemia y 
desicionan cu ta concretisa 


awo den stabilidad 
financiero pa Aruba cu ta 
yuda mantene y crece e 
credibilidad financiero di 


nos Pais. 


Minister Maduro ta 
gradici tur stakeholders 
pa nan input balioso pa e 
evaluacion di Aruba y ta 


gradici e team di S&P pa 
nan trabou dedica y nan 
bon cooperacion di semper 
pa Aruba. Fin di maart 
por spera e resultado di e 
evaluacion. 


DIAHUEBS 15 FEBRUARI 2024 


ЗО 


РАС. 7 


MINISTER ENDY CROES А REUNI CU COMISION FIHO 
DI ENSEÑANSA DI PARLAMENTO DI ARUBA 


Unda a trata e topico di “normbedrag”. 


Dia 2 di februari ultimo, 
Minister Endy Croes a 
reuni cu comision fiho di 
enseñansa di Parlamento 
di Aruba. Unda cu a trata 
e topico di “normbedrag”. 
Minister Endy Croes a 
duna un splicacion amplio 
di e resultadonan di e 
investigacion. Tambe, 
presente na e reunion 
tabata Sr. Junny Figaroa y 
Sr. Hervé Ruiz, kendenan 
ta forma parti di Duos y ta 
atende cu e scolnan cu ta 
ricibi subsidio di gobierno. 
A trata den detaye kico tur 


a haci pa logra aumenta 
e “normbedrag”. Manera 
ta conoci, desde 2010 no 
а ahusta е “normbedrag”. 
Pues, е “normbedrag” 
tabata core 13 aña atrasa. 
Un total di dies (10) aña di 
retraso unda cu a otorga 
6.4 miyon florin. 


E ley ta bisa cu cada tres 
(3) aña mester calcula 
si mester aumenta of 
reduci e suma aki. E 
“normbedrag” ta ancra den 
ley y ta e compensacion 
cu schoolbesturen 


ta ПОМ a traves di 
“exploitatiesubsidie”. E 
ultimo rapport oficial ta 
di aña 2009 y e ultimo 
aumento a tuma luga na 
aña 2010. Desde e tempo 
ey nunca mas a traha un 
rapport y no a ahusta e 
“normbedrag”. Ра рог 
fiha e “normbedrag” nobo 
Duos y DOW a haci un 
investigacion. Den luna 
di maart 2023 DOW a 
produci un rapport nobo 
y hunto cu е rapport 
Erasmus Consulting & 
Training di 2020 a yega na 


econclusion final cu mester 
aumenta e “normbedrag” 
cu 6.4 miyon florin. 


Dia 4 4 september 
den e tratamento 
di “voorjaarsnota”, 


Parlamento di Aruba 
a aproba 50%, esta 3.2 
miyon florin. Den luna di 
december aña 2023, ora 
cu Parlamento di Aruba a 
trata Presupuesto di Pais 
Aruba a aproba e otro 
50%, esta 3.2 miyon florin. 
Pues, un total di 6.4 miyon 
florin a haal in te cu aña 


2023. Esaki ta significa cu 
a inverti hopi mas placa 
den enseñansa pa asina 
e schoolbesturen por 
cubri nan gastonan. Tur 
parlamentario presente 
di tur fraccion a haci 
varios pregunta y Minister 
Endy Croes a elabora riba 
esakinan. Pa conclui, 
Minister Endy Croes a 
indica cu e tabata un 
reunion hopi exitoso unda 
cu a comparti informacion 
valioso cu Parlamento di 
Aruba. 


POLIS A DETENE CHAUFFEUR BURACHI CU A CAUSA UN 
ACCIDENTE NA MACUARIMA 


Dialuna anochi a drenta 
informe di un accidente 
riba e caminda principal 
na Macuarima, mesora a 
dirigi un patruya na e sitio. 
Na yegada di e patruya 
a bin compronde cu aki 
ta trata di un accidente 
entre un Nissan March y 
un Chevrolet Spark unda 
e chauffeur di e Nissan 
March no a regula su 
velocidadni mantene su 


distancia a bay dal tras 
di e Chevrolet Spark. 
Polis a nota cu e aliento 
di e chauffeur ta hole 
na alcohol, su wowonan 
tabata cora y tabata papia 
cu lenga pisa. E chauffeur a 
ser pidi pa sali for di e auto 
pa haci e test, ademas polis 
a nota cu e no por a para 
stabiel riba su pianan. E 
resultado ta cu ela surpasa 
e limite y a keda deteni 


pa a core auto 
bao influencia 
y causa 


un accidente. 
Afortunadamente ningun 
hende a resulta herida. 

АПА HUNTO CU DEPARTAMENTO DI ADUANA 
CU INICIATIVA NOBO PA COMERCIANTE YAMA 


Ariba 13 februari 2024, 
Aruba Trade € Industry 
Association (ATIA) hunto 
cu Departamento di 
Aduana Aruba a inicia, den 
un sala completamente 
yen, un proyecto nobo 


yama “Optimalisacion 
di Relacion” (“Douane 
Relatie Optimalisatie 


Uurtje”). E iniciativa aki 
no ta uno nobo, pero 20 
aña pasa АТТА y Aduana 
a introduci algo similar cu 
tawata un exito rotundo. 
E idea di e sesion aki 
ta cu tur comerciante 
por pasa libremente y 
haya informacion of haci 
pregunta specifico na e 
Management Team di 
Aduana sin compromiso. 
E meta final ta cu 
comerciante, brokers, y 
otro importador por crea 
un conexion y relacion mas 
personal cu Management 
Team di Aduana. E 
sesionnan aki lo wordo 
organisa mensualmente 
riba cada di dos diamars di 
luna na oficina di Aduana 


“OPTIMALISACION DI RELACION” 


di зог pa дог y mei, pues 
e proximo sesion lo ta 12 
maart 2024. 


Durante e prome sesion a 
toca e siguiente topiconan: 
• Rol y responsabilidad di 
Aduana. 

e Ley di importacion 
nobo (“Algemene 
Landsverordering Douane 
en Accijnzen — ALDA”), cu 
awo ta drentando den su 
trayectoria di legislacion, 
pero no tin fecha pa bai 
Parlamento ainda. 

e Calculacion correcto di 
“Douane Waarde”. 

“ Ki ora si por inclui 
descuento of no 
especialment den caso 
cu haya descuento por 
ehempel riba websites 
manera Amazon of 
descuento ога cumpra 
“cash” of “bulk”. Mas info 
por lesa e comunicado 
di September 2022 
(https: //www.douane.aw/ 
departamento-di-aduana- 
a-tene-reunion-cu-cua- 
y-atia-pa-loke-ta-e- 


cambio-riba-maneho-di- 
descuento-riba-factura/ ). 
“ Proceso y procedura ра 
debolbeplaca (“restitutie”). 
• Declaranten Cursus cu 
diamars awo 20 februari lo 
cuminsa cu su di 7 edicion. 
Despues di e presentacion 
di Director di Aduana Sr. 
Ricky Croes, participante 
nan por a hasi pregunta. 
Aki hopi participante a 
hasi uso di e oportunidad 
aki pa hasi pregunta en 
general pero tambe riba 
caso specifico cu ta toca 
nan compania. Punto nan 
interesante cu a bin dilanti 
ta: 

e Proceso pa reemplaza 
productonan cu a yega 
defecto, daña of expira. 

e Casonan specifico pa 
cargo aereo. 

“ Caso пап mas specifico 
pa cu “douane waarde”. 

• “Coupons” riba Amazon, 
cu ta un topico cu Douane 
ta investigando у 10 
informa comercio y pueblo 
en general di dje pronto. 
ATIA lo bai agrega un 
recordatorio ра сада 
sesion riba su гейпап 
social manera “Facebook, 
Instagram y LinkedIn’, 
pues sitin interes, ta pidipa 


ARUBA TRADE & INDU 
ASSOCIATION 


sigui nos rednan social pa 
keda informa di tur ATIA 
su sesionnan y cursonan 
pa 2024. Si tin pregunta 
por semper tuma contacto 
cu e team di ATIA. 
CONTACT: 

Herrick Henriquez 
Director 

582-7593 
herrick@atiaruba.org 

Se 

ATIA Aruba Trade and 


Industry Association 
(ATIA) a wordo funda 
na ana 1945 y ta e 


organisacion principal cu 


ta representa empresanan, 
empresarionan y comercio 
na Aruba. E meta di ATIA 
ta pa defende, promove y 
proteha e interesnan di su 
miembronan y comercio 
di Aruba en general. Pa 
mas informacion рог 
bishita www.atiaruba.org 
y nos rednan social www. 
facebook.com/arubatrade, 
www.instagram.com/ 
atiaruba, y https://www. 
linkedin.com/company/ 
aruba-trade-and-industry- 
association 

Parlamentario independiente Rycond do Nascimento: 


PIRAMID DI PATRONAHE POLITICO 


Tulipan, Ibis y Avestrus como 
simbolo 

Tulipan ta e nomber cu Ministerio 
Publico (OM) a duna e caso di 
Besaril. E nomber ta corda nos cu 
flor ta 

seca y ta marchita y cu gloria 
di hende no ta pa semper. Ibis y 
Avestruz como nomber pa casonan 
di 

soborno di Paul y Benny ta mustra 
uzo di simbolismo, cu ta enfatisa 
cu nos sociedad tin un problema 
mas profundo cu simplemente 
algun appel putri. 

E historia Egipcio di e lucha entre 
Horus y Seth ta siña cu un sociedad 
ta enfrenta continuamente 
forsanan di corupcion у 
decadencia. Den e storia, Seth, cu 
tabata e dios di caos, a purba mata 
Horus. 

Horus tabata e dios di un ordo 
social husto. Den e lucha, Horus 
a perde un wowo y casi su mesun 
bida. E 

momento ey e dios Thoth, cu 
tabatin e cabes di ibis, a bin yuda 
Horus y a cura e wowo di Horus. 
Esaki a 

permiti Horus restaura un 
sociedad husto. Den e trabao aki el 
a wordo yuda pa Thoth, e dios di 
magia y 

sabiduria. Ademas, Horus a ser 
yuda pa e dios Maat, cu tabata e 
dios di e berdad y husticia y cu ta 
ser 


representa cu un pluma di 
avestruz. 

Door di uza e ibis y e avestruz, OM 
ta indica cu solamente sabiduria, 
berdad y husticia por restaura nos 
sociedad di e deterioro causa pa 
corupcion y abuso di poder. 
Structura di poder secreto: un elite 
comercial y politico 

Aruba conoce un elite comercial y 
politico, cu ta ansioso pa mantene 
poder y rikesa. Antes nan tabata 
permiti nan yiunan casa solamente 
cu personanan di e famianan cu 
placa, pa nan mantene nan poder. 
Famianan manera Eman, De 
Veer y Arends, tabata conoci pa 
nan rikesa of influencia politico. 
Aunke e 

poder di algun famia a disminui cu 
tempo, e clase dominante a reforsa 
su mes cu famianan nobo, 

manera e famia Mansur. E 
famianan aki tabata controla 
politica financiando e partidonan 
politico. E 

politiconan tabata obedece e 
famianan, pasobra nan tabatin 
temor pa perde financiamento 
politico. 

Pero, e Status Aparte a duna AVP 
y MEP un control sin precedente 
riba tereno comercial, cuponan di 
trabao den gobierno, contractnan, 
permiso, etc. Siguientemente AVP 
y MEP a cuminsa aplica e mesun 
formula di e famianan poderoso. 
Asina, АУР y МЕР а bira 
esunnan cu ta parti fabornan 
gubernamental 

na campañadonan y votadornan 
en cambio di nan lealtad. Pareu cu 
esey, AVP y MEP a crea un cultura 
di 

miedo, obligando hende ра 
obedece e partido of cera nan boca 
encuanto e abusonan. 

Esaki a crea un structura di un 
piramid opresivo. E pico ta e 
famianan poderso, meymey tin e 
monopolio 

AVP-MEP y pueblo ta e parti abao. 
Miedo у manipulacion: е 
tacticanan di patronahe politico 


Pa mantene poder, e piramid ta 
fomenta un cultura di miedo den 
nos sociedad. Den e sistema aki, 
hende tin temor constante pa 
represalia of humiliacion. Е 
obhetivo ta pa hende traha duro 
pae 

interesnan di e politiconan, pa 
nan ta obediente y pa nan no bay 
contra e politiconan. 


Uzando patronahe politico AVP y 
MEP a bira grandi, loke ta haci nan 
menos obediente na e famianan 
poderoso. P'esey е famianan а 
cuminsa financia  partidonan 
chikito, obligando AVP y MEP 
forma 

coalicionnan. Asina, partidonan 
chikito tabata yuda mantene e 
interesnan di e famianan poderoso 
halto 

riba e agenda politico. Etacticanan 
aki ta yama &quot;oposicion 
controla&quot;, pasobra pueblo ta 
kere cu ture 

partidonan chikito ta 
alternativanan real, aunke hopi 
biaha nan ta marioneta. Un 
ehempel claro tabata 

partido OLA. RAIZ tambe 
a cuminsa mustra е mesun 
caracteristicanan aki y Miguel 
Mansur y Gerlien 

Croes ta parce di bay den e mesun 
direccion. 

Enfin, e sistema di patronahe 
politico tin gran beneficio 
financiero pa e piramid. Pero, pa 
e poblacion oprimi, e piramid ta 
un problema grandi. E piramid ta 
mira e poblacion manera un baca 
lechera cu 

mester paga impuestonan cada 
bes mas halto pa tur e fabornan cu 
AVP y MEP ta parti. 

E piramid kier pa pueblo keda 
financieramente vulnerabel y cu 
un educacion limita. E piramid 
kier pa bo 

bay di fiesta pa fiesta, pa bo no 
duna demasiado atencion па 
problemanan politico. Asina, e 
por uza pueblo como un obheto 


controlabel. P'esey e sistema ta 
crea empleo mal paga, cu horario 
di trabao 

demasiado largo, hopi biaha den 
un ambiente di trabao toxico. Nos 
ta biba pega den debe, mientras 
costo di bida ta exorbitantemente 
halto. E sistema ta mata yen 
oportunidad pa exito y ora e 
sistema no 

mester di bo mas como su catibo, 
simplemente e ta tira bo un banda. 
Speransa den cambio: un era nobo 
pa politica 

Tin speransa. Ya nos ta mira e 
prome señalnan di un desaroyo 
nobo, den cual MEP a pone 
&quot;integridad&quot; 

como lema di campaña y MAS 
a pone elimina &quot;empleado 
fantasma&quot; na top di su 
agenda politico. Aunke e casonan 
penal Tulipan, Kwihi y Anglo ta 
indica cu MEP ainda ta enfrenta 
retonan di e lucha contra corupcion 
interno, e partido publicamente ta 
afirma cu e ta para pa integridad. 
Solamente AVP ta sigui 
hustifica corupcion, 
pueblo abiertamente. 


gañando 


Nos sa kico ta e solucionnan 
pa restaura nos sociedad. Cada 
persona mester рог progresa 
segun su propio esfuerso, teniendo 
cuenta cu tur menos afortuna. 
Esey ta un meritocracia. Nos 
mester laga AVP para na banda 
te ora e siña desaroya capacidad 
di autolimpiesa. Nos mester stop 
e “impotencia aprendida” (na 
Ingles: learned helplessness) y 
combati corupcion promoviendo 
procesonan di decision 
profesional den gobierno. Nos 
mester colabora cu Hulanda, 
ya cu supervision financiero, 
Landspakket y е refuerso di 
Ministerio Publico ta elimina 
patronahe politico. 


E ta nos deber pa crea un sociedad 
husto. 

E amor di Dios, ta grandi, 
poderoso, no tin pa compara cune. 
e ta perfecto. fiel, berdadero, 
simpel y 

mas cu tur cos e ta eterno. 

E amor di Dios ta cariño pa nos 
bida, e ta nos Salbacion, nos 
redencion, nos sanacion, gracia y 
fabor 

riba nos bida , e ta bida eterno pa 
nos, cual ta cuminsa for di ora nos 
kere y entrega nos bida na Cristo 
Hesus. 


Dios den su inmenso amor ta 
pordona y e ta lubida, e no ta keda 
rabia pa semper, mes leu cu pariba 
ta for di pabao asina a separa nos 
picanan for di nos. 


Dios ta stima e mundo asina tanto 
cu E a duna Su yiu unigenito, pa 
ken cu kere den dj'E по bay perdi, 
ma tin bida eterna. 

Cristo Hesus a entrega Su bida pa 
nos tur, cu kere den dj'E , tin hopi 


FORTALEZA PA FAMIA 


Scirbi pa Pastor Marcel Balootje. 


E AMOR DI DIOS TA MARAVIYOSO 


awendia cu no kier acepta Cristo 
Hesus como nan Señor y Salbador, 
y nan ta prefera di biba den 
scuridad, inmoralidad y hasta 
abominacion. 


Еатог diDiostaasina maraviyoso, 
cu Dios ta duna oportunidad, na 
tur esnan cu kier arepenti, E ta 
cambia bida di е  malbado, 
criminal, inmoral, haci nan Su 
sirbido y un vaso di honor, 

Riba e mundo aki nos tur tin 
mester di e amor di Dios, pasobra 
ta dos caminda bo por scohe , sea 
bida 

eterna den Cristo, of morto eterno 
den man di diabel, esaki ta algo cu 
tur hende mester ta consciente di 
dje, pasobra ta ora bo ta na bida, bo 
mester dicidi, pa asina bo prepara 
bo encuentro cu Dios. 

Ora bo muri hende ta dicidi, sea bo 
ta wordo dera, of crema, pasobra 
tur cos ta bay segun e budget ta 
permiti, ora bo muri abo no por 


dicidi nada mas, ta solamente 
esnan cu ta respeta bo lo por 
percura, pa 

haci manera bo a bisa tempo bo 
tabata na bida. 


Mescos cu ora bo muri, bo no por 
cambia nada mas, ni ningun hende 
por cambia algo pa bo serca 

Dios, ta ora bo ta na bida , bo tin di 
scohe y biba pa Dios, esaki ta algo 
cu hopi tin di compronde ainda, 
pasobra ora bo muri y bay fierno 
ta eyden bo ta keda eternamente, 
ningun oracion por saca bo for di 
fierno y hinca bo den cielo, mescos 
cu ora bo muri y bay cielo, eyden lo 
bo keda eternamente serca 

Señor, 

Esaki no ta religion, pasobra bo no 
ta bay cielo pa religion, bo ta bay 
cielo pa bo relacion cu Cristo 
Hesus, pasobra bo a kere den dj'E 
manera Su Tata a ordena, pasobra 
E ta e unico mediador entre Dios 
y hende, tur cu kier yega serca e 


Tata mester pasa pa medio di e 
Yiu. 


Esaki ta loke Señor a haci y e ta 
maraviyoso den nos bista.( Salmo 
118:23). 

Laga tur esnan cu ta tuma refugio 
den Bo alegra nan mes, laga nan 
canta di alegria pa semper, pasobra 
abo ta proteha nan, laga esnan cu 
ta stima Bo nomber regosiha den 
Bo.Pasobra ta Abo, Oh Señor ta 
bendiciona e hende husto,manera 
cu un escudo, bo ta rondone cu 
fabor.( Salmo 5:11-12). 

Serca Dios tur dia ta dia di amor, 
dia di amistad, dia di pordon, dia 
di salbacion, Dios su brasa ta habri 
semper pa esnan cu kier bini serca 
dj'E, nunca e ta laga bo bandona. 
Ken por separa nos for di e 
amor di Cristo Hesus? Su amor 
ta berdadero ,eterno, fiel у 
maraviyoso, Sinceramente, Pastor 
Marcel Balootje. 


POLIS A PARA UN AUTO CU TABATA CORE MALO Y A 
BIN RESULTA UN CHAUFFEUR BURACHI Y A DETENE 


Diadomingo anochi 
durante patruya banda di 
ex-Drive Inn polis a nota 
un auto coriendo malo y a 
bay раге. Polis a nota cu 


e chauffeur tabata bebi y 
a ропе test a bin resulta 
cu ela surpasa e limite y a 
keda deteni. 

E senciyo nobo ta titula 


“FIEST AWE” DI TREBOR 
S&#39;ROC FT. THE URBAN 
CLASSIC X-PERIENCE 


Despues di Trebor S’Roc 
su exito manera “Kurason 
y Mi ke рог [Tra tra tra)” 
ambos acupante di 
posicion 

posicionando su mes den 


clave 


e miho 3nan di Top nan 
musical local, awo t'e 
momento exacto pa lanza 
e tema promocional aki 
despues di e temporada di 
carnaval pa lanza 


PRONOSTICO DI TEMPO VALIDO TE DIAHUEBS 15 DI 
FEBRUARI 2024, 18:00 ORA 

TEMPO: 

AWE TARDI Y AWE МОСНТ: PARCIALMENTE NUBLA 
Y GENERALMENTE SECO 


DEN MARDUGA Y MAYAN: PARCIAMENTE NUBLA 
CU UN POSIBLE AWACERO PASAJERO 


TEMPERATURA MAXIMO 32 GRADO CELSIUS 
TEMPERATURA MINIMO 26 GRADO CELSIUS 
INDICE DI CALOR (HEAT INDEX) DEN Y ROND | 
-—DIORANAN DI MERDIA: 33 РА 38 

LO SIGUI STROBA E VISIBILID 

CALIDAD ма; 

DI AIRE DEN REGION 

ALERGIA 


RESPIRATORIO MESTER 


CONDICIONAN MARITIMO/ E 
LOCALMENTE POCO BR 
LOCALMENTE7PIA ш 


AVISO/ ALERTA: | 
UN AVISO PA BOTO CHIKITO A NA VIGOR PA 
ANOOST TE NOORDWEST DI COSTA Y LAMA 


TA PIDI E peor 
CU 

CAUTELA NA В, OOST TE NOORDWEST DI 
COSTA Y LAMA HABRI DEBI CU E BIENTO DURO LO 
HACILAMA 

LOCALMENTE РОСО  BRUTOAFENOMENONAN 
SPECIAL:PARCIALMENTE NUBLA CU UN POSIBLE 
AWACERO PASAJERO. 

BIENTO LO TA FOR DI DIRECCION NOORDOOST TE 
OOSTRAFAGA. 

TEMPERATURA (GRADO CELSIUS) 


YAN DI BOTO CHIKITO PA BAI 


МАХ / MIN LO TA: 31 / 26 
DEPARTAMENTO METEOROLOGICO ARUBA 
DIARANSON 14 DI FEBRUARI 2024 17:00 (21:00 UTC) 


Trebor S'Roc su prome 
sensiyo pa 2024 cu a ser 
titula “Fiest’awe”. 

E tema'ki ta un mescal di 
instrument nan clasico di 
cual a invita e cuarteto di 
cuerda pa 

combina esaki cu ritmo 
nan Urbano di Caribe. 


“Fiest’awe” tin un mensahe 
vibrante di biba pa loke nos 
ta biba awendia pa awe. E 
ta papia di brasa bida cu 
tur su cos nan bon y di mes 
esnan menos bon. Den e 
tema aki Trebor 5 Кос ta 
resalta е harmonia di 
instrumento nan classico, 
pero tambe e sonido alegre 
y energetico di e 

ritmo Soca Caribense. 


E tema aki ta representa e 
forma di biba y disfruta di 
momento nan presente, di 
no laga bida 

pasa bo bay, biba y gosa 
awe. Ademas con cu bida 
bay nos tin di wak’e manera 
“Fiest’awe”! 

Mester resalta e talentoso 
cuarteto di cuerde 
&quot;The Urban Classic 
X-perience&quot; cu a haci 
nan 

magia dunando asina un 
toke magico te hasta unico 
y habri un un spectrum di 
sonido diferente 

cun otro dimencion di 
loke ta sonando riba ‘main 
stream’. Simplemente goza 
di e fusion aki di Trebor 
S'Roc cu a canaliza esaki di 
un forma medolico na nos 
dushi bida, asina ta ban 
“Fiest’awe” 


y al оя 


{Ў ү 


Ak 


QT O 

ADDONSITO TA FELICITA LILLYPUTTERS SPEELSCHOOL 
CU ELECCION DI REINA 2024 


speelschool. Esaki a tuma 
luga den Renaissance 
Convention Center. E team 
dinamico di maestronan 
Suhein, Nadesca, Ina, Erin 
y Lilly asisti pa Darinka, 
Darienne, Valery, Mila y 
Maria Kamilia, a comberti 
e sala den un sala colorido 
y сагпауаезсо. E tema 
tawata “Candy Sweet 
World” y e muchanan a 
demostra пе publico con 
dushi nan ta baila y gosa. 
E cuerpo di hurado a 
consisiti di personahenan 
local cu ta hunga rol 
importante den Aruba 


su carnaval. Nan tawata 
Miraila de Cuba, Maribel 
Andrade, Louella Gomez, 
Natasha Richardson Ras y 
Adriana Merryweather. E 
4 prinsnan tawata Luca 
Lopez, Ayden Rasmin, 
Adrian Ramirez y Marcel 
Ecury. 

E resultado ta: 

Bailarina Lillyputter: 
Zainali Werleman 

Barbie Lillyputter: Alyson 
Lacle 

Popchi Lillyputter: Sarah 
Trimon 

Princess Lillyputter: Lya 
Oduber 

2 nd -runner-up: Sophia 
Kelly 

1 st -runner-up: Miranda 
Mansur 

REINA ’24: Adela Maduro 
Semper juffrouw Lilly 
Arends y Lillyputters ta 
gradici e colaboracion di 
Emperatriz Perdomo, Dj 
Atronchi, Elite 
Productions, EZ Party 
Sollutions, Reina Infantil 
2024 Хеепа Dijkhof, 
Tumberito 2024lan 
Tromp, Reina saliente di 
Lillyputters Elaine Tromp 
Recientemente mi tawatin ре eleccion di princesita У di tur cu a haci e evento 
e placer di fungicomoeMC 2024 di Lillyputters grandi aki posibel. 

ORACION DI DIA 


Un feliz dia yena di bendicion, amor y paz di 
Señor. 

"Si un hende ta hay'e tenta pa prueba, e no mester bisa: 
"Ta Dios mes ta haci pa mi cay den tentacion, pasobra 
maldad no por tenta Dios, ni Dios mes no ta haci pa 
hende cay den tentacion!” (Hacobo 1,13) 

Esaki ta pa kita tur duda cu ta Dios ta pone nos pasa 
den prueba. 

Maldad no por tenta Dios, ni Dios mes no ta haci hende 
cay den tentacion. Pruebanan cu nos ta pasa aden ta 
nos mes ta responsabel p'esey. Ora constantemente nos 
tin un mal pensamento y ta keda cu e 
pensamento ey den nos mente, e ta pone nos cay den 
tentacion y ta pone cu nos ta bay na concebi e pica. 
Prueba, nos tur ta pasa aden. Loke nos tin di haci ta di 
keda para firme no obstante kico nos ta of a 
pasa aden. Y ora nos supera e prueba, Dios tin nos 
recompensa pa nos. 

Dios semper kier tur cos bon pa nos, Dios ta amor. Nos 
tin di libra nos mes for di mal pensamentonan y mal 
deseonan. Nos tin cu pidi Dios semper fortaleza y pa 
guia pa Spirito Santo, semper nos por bringa e 
mal pensamentonan. 

Oracion: Dios Tata, yuda nos pa keda cu un mente 
positivo, pa no cay den tentacion. Laga pa medio di 
Cristo Hesus nos wordo guia pa Spirito 
Santo pa por keda riba e bon caminda den nomber di 
Hesus. Amen. 


"a, 
Moods 


Publica serka nos anuncio di fayecimento di bo ser keri, / 


Nos tin 2 pakete pa ofrece; 


Pakete 1: Anuncio di fayecimento te dia сие defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te Фа cu e defunto 
ser dera 
Gradicimento y invitashon pa misa pa 3 dia 


Na Canal 22 1х рготе cu Noticiero 22 АЙ 400,90 


Pa mas informashon por tuma contacto cu oficina na 


О” 585-9500 of па 741-4554 


2 


\ 


Dios a mira cu e tawata cansa ога no tawata tin cura mas, ela pone su brasanan 
rond di dje y bisa bin serca mi y dune sosiego. 


“Bou di alanan di Dios mi ta sigur” Salmo 91 


Cornelie Petra Henriquez 


mihor conoci como Cornelia of ”Zuster Henriquez” 


*16-05-1940-110-02-2024 


ia 


Mario, Etienne y Uly 
Manera nieto y nietan 


Nito y Marian Paesch Boekh 
Cathy Paesch y Hans Meijer y fe 
Paesch y famia 

; an di cas: Erna Solognier y famia, Arilia De La Mare y famia, 
ae” Dita Matos, Yolanda 


тр Ше, Bets 


Ayudante di kas: Flora Galindo 


Ex-colega y amiganan di dr. Horacio Oduber Hospitaal, 
amistadnan di Alambra Casino 

Famianan: Henriquez, Van Ierland, Maduro, Plaza, Suriana, Alvarez, Kock, 
Chirinos, de Graaf, Paesch, Bislip, Kwidama 

Statia, Lambrinos, Reinkingh, Meijer, Castro, Solognier, Dorothal, Morel, 
Quant, Wever, Ponson, De Cuba , demas 

famianan y conocirnan na Aruba y Hulanda. 


Oportunidad pa condolencia: 
Diaranson 14 di Februari, 2024 for di 7:00-9:00 P.M. na Olive Tree 
Funeral Care &атр; Crematory na Piedra Plat 277. 


Acto di entiero lo tuma lugar Diahuebs 15 di Februari, 2024 for di 


2:00 — 4:00 P.M. na Pro-Catedral San Francisco 
na Playa y despues ta sali pa Santana Catolico (zuid) na 
Oranjestad 


Nos disculpa si den nos tristesa nos por a lubida un of mas famia. 

ARADA GRANDI 


